ועדת הכנסת, כנסת 20, פרוטוקול מספר 344, 2018-03-12 13:30

השנייה והשלישית: <1.

השנייה והשלישית: הצעת חוק בתי המשפט (תיקון מס' 76), התשע"ד-2014 (מ/873)>

השנייה והשלישית: <ד.

השנייה והשלישית: בקשת חה"כ רחל עזריה יו"ר הוועדה המיוחדת לדיון בהצעות חוק ובסעיפים מהצעת חוק ההסדרים - להעברת הצעת חוק המקרקעין (תיקון מס' 33) (חלקה תלת-ממדית), התשע"ח-2018 (מ/1200), מוועדת הפנים והגנת הסביבה לדיון בוועדה המיוחדת בראשותה.

השנייה והשלישית: ה.

השנייה והשלישית: קביעת ועדה לדיון בהצעת חוק הסמים המסוכנים (עבירת קנס מיוחדת-הוראת שעה), התשע''ח-2018 (מ/1211).

השנייה והשלישית: ו.

השנייה והשלישית: סדרי הדיון בחוק התקציב והצעת חוק המדיניות הכלכלית לשנת התקציב 2019.> נכחו: <חברי הוועדה:> מיקי מכלוף זוהר – היו"ר רוברט אילטוב דוד ביטן יואל חסון אחמד טיבי רועי פולקמן יואב קיש אלעזר שטרן חברי הכנסת: יעקב אשר דב חנין ניסן סלומינסקי רחל עזריה <מוזמנים:> <ייעוץ משפטי: > ארבל אסטרחן תומר רוזנר <מנהל/ת הוועדה:> אתי בן יוסף <רישום פרלמנטרי:> הדר אביב

מכלוף מיקי זוהר: שלום, אני מתכבד לפתוח את ישיבת ועדת הכנסת.

מכלוף מיקי זוהר: על סדר היום: א.

מכלוף מיקי זוהר: בקשה להעברת פרק י"א (רשויות תחבורה מטרופוליניות) בהצעת חוק התוכנית הכלכלית (תיקוני חקיקה ליישום המדיניות הכלכלית לשנת התקציב 2019, התשע"ח-2018 (מ1196), לוועדה אחרת ופיצול מהותי מהצעת החוק.

מכלוף מיקי זוהר: אנחנו לא מספיקים לדון בחוק הזה במסגרת התקציב.

מכלוף מיקי זוהר: אי אפשר לעשות את זה בכזו מהירות, זה חוק מורכב.

מכלוף מיקי זוהר: בשלב זה אני מפצל אותו מהחוק, ואני מבקש את אישור הוועדה לפיצול החוק.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: הבקשה לפיצול אושרה.

יואב קיש: לאיזו ועדה?

מכלוף מיקי זוהר: הוא אצלי בוועדת הכנסת, והוא יעבור אחר כך לוועדה שיואב קיש - - -

דב חנין: למה לא להעביר אותו לוועדת הכלכלה?

מכלוף מיקי זוהר: אישרנו פיצול מהותי.

מכלוף מיקי זוהר: <1.

מכלוף מיקי זוהר: הצעות חוק לתיקון דיני הבחירות לרשויות המקומיות, התשע"ח-2018 (מ/1217)>

מכלוף מיקי זוהר: סעיף ב': בקשת הממשלה להקדמת הדיון בהצעות חוק – לפני הקריאה הראשונה, סעיף 1: הצעות חוק לתיקון דיני הבחירות לרשויות המקומיות, התשע"ח-2018 (מ/1217).

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: הבקשה להקדמת הדיון אושרה.

מכלוף מיקי זוהר: הבקשה התקבלה.

מכלוף מיקי זוהר: סעיף 2: הצעת חוק שחרור על תנאי ממאסר (תיקון מס' 16) (הרכב ועדת שחרורים), התשע"ח-2018.

מכלוף מיקי זוהר: מי בעד?

מכלוף מיקי זוהר: ירים את ידו.

דב חנין: רגע.

דב חנין: אני מבין שאתם מקדמים שחרורים ממאסר.

דב חנין: יש בין היתר את הסיפור של הקטינים שנמצא אצלכם כבר יותר מדי, אבל הקטינים מתבגרים.

<גיל ברינגר: זה לא קשור לזה.

<גיל ברינגר: הוא שואל על הקטינים.

<גיל ברינגר: הקטינים, אמרתי לך, יש החלטת ממשלה מוכנה, אנחנו צריכים הסכמות של בט"פ ורווחה.

דב חנין: הם פשוט מתבגרים בינתיים.

<גיל ברינגר: אנחנו גם תקצבנו את החלטת הממשלה עד 2019.

דב חנין: טוב, תודה.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: הבקשה להקדמת הדיון אושרה.

מכלוף מיקי זוהר: הבקשה התקבלה.

מכלוף מיקי זוהר: <1.

מכלוף מיקי זוהר: הצעת חוק בתי המשפט (תיקון מס' 76), התשע"ד-2014 (מ/873)>

מכלוף מיקי זוהר: סעיף ג': בקשת יו"ר ועדת החוקה, חוק ומשפט להקדמת הדיון בהצעות החוק לפני הקריאה השנייה והשלישית, סעיף 1: הצעת חוק בתי המשפט (תיקון מס' 76), התשע"ד-2014 (מ/873).

יואל חסון: מה זה?

דב חנין: בואו לא נקדים את הדיון.

דב חנין: אף אחד לא יודע מה זה.

יואב קיש: מיקי, זו הצעתו של חבר הכנסת מוטי יוגב לקנות די-9 לכנסת.

דב חנין: זה לא דחוף.

דב חנין: הלאה.

מכלוף מיקי זוהר: אנחנו רוצים להצביע על זה.

יואב קיש: רגע, לא.

יואב קיש: מה זה?

יואב קיש: על מה מדובר?

דב חנין: אדוני היושב-ראש, הקדמת דיון זה הליך יוצא דופן.

דב חנין: צריכות להיות סיבות מאוד מאוד מיוחדות.

יואל חסון: לא מגיעים אפילו להסביר.

דב חנין: נמצא אתנו יושב-ראש ועדת הכנסת לשעבר.

דב חנין: לא מקדימים ככה בגלל שבא למישהו.

דב חנין: אי אפשר להקדים את זה.

מכלוף מיקי זוהר: אז אני אעבור לסעיף הבא עד שהוא יגיע.

מכלוף מיקי זוהר: סעיף 2: הצעת חוק לצמצום השימוש במזומן, התשע"ה-2015 (מ/945).

אדוני היושב-ראש, שאלה מהותית.

כתוב פה שלבקשת יושב-ראש ועדת החוקה מבקשים את זה.

אם אני זוכר נכון, הצעת החוק לצמצום השימו במזומן היתה ועדת משותפת.

אני רוצה לדעת אם תיאמו את זה עם היושב-ראש השני.

מכלוף מיקי זוהר: כן, זה מתואם על ידי גפני ועל ידי - - -

מתואם עם גפני?

מכלוף מיקי זוהר: כן.

מי אומר את זה?

מכלוף מיקי זוהר: אני רוצה להסביר לכם, חברים.

מכלוף מיקי זוהר: זה חוק שהשווי שלו הוא מיליארד שקלים, ואנחנו צריכים לאשר אותו, אחרת אין תקציב.

מכלוף מיקי זוהר: חבר'ה, בואו נצביע.

מכלוף מיקי זוהר: זה חוק חשוב, זה חוק שעוצר את הלבנות ההון.

יואב קיש: בסדר, אבל הוא אומר לך בצדק שגפני - - -

- - -

מכלוף מיקי זוהר: אני אעביר פה משהו בלי תיאום עם גפני?

מכלוף מיקי זוהר: !

קיבלתי תשובה.

תודה רבה.

תצביע.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: הבקשה להקדמת הדיון אושרה.

מכלוף מיקי זוהר: הבקשה התקבלה.

יואל חסון: רביזיה, אדוני.

מכלוף מיקי זוהר: רביזיה.

מכלוף מיקי זוהר: הגיעו החבר'ה מוועדת החוקה?

מכלוף מיקי זוהר: אני עובר לבקשת חה"כ רחל עזריה יו"ר הוועדה המיוחדת לדיון בהצעות חוק ובסעיפים מהצעת חוק ההסדרים - להעברת הצעת חוק המקרקעין (תיקון מס' 33) (חלקה תלת-ממדית), התשע"ח-2018 (מ/1200), מוועדת הפנים והגנת הסביבה לדיון בוועדה המיוחדת בראשותה.

מכלוף מיקי זוהר: תסבירי למה זה צריך להיות אצלך.

רחל עזריה: זה היה סיכום עם שרת המשפטים שביקשה להעביר כמה חוקים מוועדת - - - יושב פה גיל, והוא יכול לאשר.

מכלוף מיקי זוהר: גיל, איפה השרה רצתה את החוק הזה?

<גיל ברינגר: היא ביקשה את זה אצל רחל עזריה.

מכלוף מיקי זוהר: אוקיי.

מכלוף מיקי זוהר: מה אומרת היועצת המשפטית?

<ארבל אסטרחן: - - - אני אמרתי בישיבה הקודמת - - -חוק המקרקעין הוא חוק של ועדת החוקה.

<ארבל אסטרחן: במקרה הספציפי הזה, ואולי ישלים תומר, היתה סיבה שהתבקשה העברה לוועדת הפנים - - -

יואב קיש: תקשיבו, כי זה חשוב.

יואב קיש: עם כל המסחרה שהיתה פה, יש פה עניין מקצועי.

יואב קיש: לא יכול להיות שהחצי השני של חוק מסוים יעבור לוועדה אחרת.

יואב קיש: תומר, בבקשה.

יואב קיש: אני מוכן שחוק קומה מבונה לא יתקדם לשום מקום.

<קריאה: - - -

יואב קיש: לא, הוא של ועדת הפנים והוא לא יתקדם.

<קריאה: רגע, מה זה הדבר הזה?

יואב קיש: אני רוצה רביזיה על הוותמ"ל של הרביזיה של הוותמ"ל.

מכלוף מיקי זוהר: תומר, בבקשה.

<תומר רוזנר: אדוני היושב-ראש, החוק המדובר כולל שני חלקים.

<תומר רוזנר: הוא - - - כחוק המקרקעין, אבל הוא כולל תיקון מקיף מאוד גם לחוק התכנון והבנייה.

<תומר רוזנר: דבר שני, גם בתיקונים לחוק המקרקעין - - - בחוק התכנון והבנייה ומתנה את הרישום של החלקות התלת-ממדיות האלה בתיקונים בחוק התכנון והבנייה.

<תומר רוזנר: דבר שלישי וחשוב מכל, במסגרת חוק ההסדרים הועבר לוועדת הפנים פרק העוסק בהעברת קומה מבונה לרשויות מקומיות בבניינים.

<תומר רוזנר: ההעברה של הקומה המבונה קשורה ואחוזה באופן הדוק בנושא הרישום בפנקסי המקרקעין של הזכויות של הרשויות המקומיות במסגרת הרישום התלת-ממדי.

<תומר רוזנר: ולכן סברנו שהנושא הזה צריך להיות ראוי להידון ביחד בשני הנושאים האלה.

יואב קיש: חבר הכנסת מיקי זוהר, יושב-ראש הוועדה, כפי ששמעתם את הייעוץ המשפטי, לפעמים יש פה דיונים שמגיעים והם לפעמים סביב הצעות חוק כאלה או אחרות, ויש להם לפעמים משמעות שהיא משפטית, לפעמים משמעות עניינית, ולפעמים משמעות פוליטית.

יואב קיש: במקרה הזה, אני אומר לך, מדובר לחלוטין במאה אחוז נושא ענייני.

יואב קיש: נושא קומה מבונה הוא דיוןם במהות בליבה של ועדת הפנים על חלוקה, ולא יכול להיות שאנחנו מפרידים את זה בגלל - - - דרך אגב, אם חושבת יושב-ראש ועדת הרפורמות או שרת המשפטים שיש להן איזו שהיא בעיה, נא שיבואו וידברו, נסביר להן את המהות.

יואב קיש: זה לא מתנהל ככה בהנחתה רבע שעה לפני.

מכלוף מיקי זוהר: הבנתי, בסדר.

רחל עזריה: קודם כל, כל החוקים בוועדת הרפורמות עוסקים בשלוש השנים האחרונות בשני נושאים מרכזיים, בנושאי תכנון ובנייה ובנושאי בנקאות.

רחל עזריה: תומר, אתה היועץ המשפטי גם בוועדת הרפורמות - - -

יואל חסון: ישיבת סיעה התחילה.

<קריאות: - - -

מכלוף מיקי זוהר: אני עובר לסדרי דיון - - -

יואל חסון: לא.

יואב קיש: יאללה, בוא, סדרי דיון זה דקה.

יואל חסון: לא, לא, לא.

מכלוף מיקי זוהר: זה דקה.

מכלוף מיקי זוהר: אבל יש סיכום.

מכלוף מיקי זוהר: זה דקה.

מכלוף מיקי זוהר: זה הצבעה.

יואל חסון: מיקי, אתה לא עושה לי כאן טובה.

יואל חסון: אנשים מחכים.

יואל חסון: התקשורת מחכה.

יואל חסון: יש כללים בכנסת.

יואל חסון: אי אפשר.

רחל עזריה: אני מצטערת, לגבי החוק - - -

יואל חסון: לא, לא.

יואל חסון: נא לסגור את הישיבה.

רחל עזריה: מיקי, לגבי החוק, כל החוקים - - -

מכלוף מיקי זוהר: אני סוגר את הדיון עכשיו.

רחל עזריה: לא, תעשה הצבעה על זה.

מכלוף מיקי זוהר: על מה?

רחל עזריה: על זה.

<נדב שמברגר: - - - שיגיש רביזיה.

יואב קיש: מה פתאום?

יואב קיש: ! מה פתאום?! נדב, זה לא עובד ככה.

יואב קיש: אתה רוצה את זה, אז אני אהרוג לך את כל מה שאתה רוצה אצלי בוועדה.

רחל עזריה: כמו שעשית - - -

<נדב שמברגר: התחלנו?

יואב קיש: כן, התחלנו.

מכלוף מיקי זוהר: הישיבה - - -

רחל עזריה: מיקי, לא.

רחל עזריה: אין בעיה.

רחל עזריה: תצביע.

רחל עזריה: הוא אמר שזה בסדר.

רחל עזריה: תצביע.

יואב קיש: על הראש שלך נעביר את זה, ואתה, לבקשות שלך לא נקשיב בכלל.

<נדב שמברגר: אין בעיה.

יואב קיש: האוצר מתנהג פה בדורסנות.

יואב קיש: נמאס כבר מההתנהגות הזו, חסרת אחריות ציבורית, אפס משמעות לכנסת.

יואב קיש: לא ניתן לכם.

מכלוף מיקי זוהר: הישיבה נסגרת ונפתחת שוב ב-14:45.

מכלוף מיקי זוהר: תודה.